ᱠᱟᱨᱟᱢ ᱵᱤᱱᱛᱤ

ᱠᱟᱨᱟᱢ ᱵᱤᱱᱛᱤ ᱫᱚ ᱵᱟᱨ ᱞᱮᱠᱟᱛᱮ ᱦᱟ.ᱴᱤᱧ ᱜᱟᱱᱚᱜᱼᱟ ᱾ ᱢᱤᱫ ᱫᱚ ᱵᱚᱸᱜᱟ ᱠᱟᱨᱟᱢ ᱟᱨ ᱫᱚᱥᱟᱨ ᱫᱚ ᱵᱩᱰᱷᱤ ᱠᱟᱨᱟᱢ ᱾ 
ᱠᱟᱨᱟᱢ ᱫᱚ ᱥᱚᱦᱨᱟᱭ ᱵᱚᱸᱜᱟ ᱠᱩᱱᱟᱹᱢᱤ ᱟᱨ ᱟᱜᱷᱟᱬ ᱵᱚᱸᱜᱟ ᱠᱩᱱᱟᱹᱢᱤ ᱠᱚᱨᱮ ᱠᱚ ᱵᱚᱸᱜᱟᱭᱟ ᱾ ᱠᱟᱨᱟᱢ ᱵᱤᱱᱛᱤ ᱫᱚ ᱟ.ᱰᱤ ᱦᱚᱲ ᱟ.ᱰᱤ ᱞᱮᱠᱟ ᱠᱚ ᱵᱤᱱᱛᱤᱭᱟ ᱾ ᱢᱟᱨᱮ ᱦᱟᱯᱲᱟᱢ ᱠᱚᱠᱚ ᱨᱚᱲ ᱟᱠᱟᱜᱼᱟ ᱵᱟᱝ ᱢᱟ " ᱟ.ᱰᱤ ᱯᱟ.ᱦᱤᱞ ᱨᱮ ᱯᱤᱞᱪᱩ ᱟᱭᱳ ᱵᱟᱵᱟ ᱨᱤᱱ ᱟ.ᱰᱤ ᱜᱚᱴᱟᱝ ᱜᱟᱬᱟ ᱠᱚ ᱢᱟ.ᱫᱽᱨᱮ ᱵᱟᱵᱽᱱᱟ ᱟᱨ ᱵᱟ.ᱵᱽᱱᱤ ᱧᱩᱛᱩᱢᱟᱱ ᱢᱤᱫ ᱠᱚᱲᱟ ᱟᱨ ᱠᱩᱲᱤ ᱜᱤᱫᱽᱨᱟ. ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱠᱤᱱ ᱡᱩᱨᱤ ᱡᱚᱛᱟ ᱮᱱ ᱛᱟᱭᱚᱢ ᱜᱤᱫᱽᱨᱟ. ᱜᱟᱬᱟ ᱟᱱ ᱠᱷᱟᱱ ᱠᱤᱱ ᱟ.ᱰᱤ ᱡᱩᱨ ᱠᱤᱱ ᱠᱤᱥᱟ.ᱬ ᱮᱱᱟ ᱾ ᱚᱲᱟᱜ ᱨᱮᱭᱟᱜ ᱠᱟᱢ ᱠᱟᱡᱽ ᱞᱟ.ᱜᱤᱫ ᱠᱚᱲᱟ ᱫᱚ ᱞᱚᱥᱚ ᱟᱨ ᱠᱩᱲᱤ ᱫᱚ ᱵᱟᱥᱚ ᱧᱩᱛᱩᱢ ᱜᱩᱛᱤ ᱟᱨ ᱠᱟ.ᱲᱢᱤ ᱠᱤᱱ ᱫᱚᱦᱚ ᱟᱱᱟ ᱾ ᱩᱱᱠᱤᱱ ᱜᱩᱛᱤ ᱠᱟ.ᱲᱢᱤ ᱦᱟᱨᱟ ᱡᱩᱦᱩ ᱠᱟᱛᱮ ᱟ.ᱠᱤᱱ ᱟ.ᱠᱤᱱ ᱛᱟᱞᱟᱨᱮ ᱡᱩᱣᱟ.ᱱ ᱵᱟ.ᱠᱤᱱ ᱥᱟᱸᱵᱽᱲᱟᱣ ᱞᱮᱫ ᱠᱷᱟᱱ ᱵᱟ.ᱭᱼᱵᱟ.ᱭᱛᱮ ᱥᱟ.ᱜᱟ.ᱭ ᱛᱟ.ᱠᱤᱱ ᱥᱩᱨ ᱤᱫᱤ ᱮᱱᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱟ.ᱰᱤ ᱫᱤᱱ ᱚᱱᱠᱟ ᱵᱟ.ᱠᱤᱱ ᱛᱟᱦᱮᱸ ᱫᱟᱲᱮ ᱟᱫ ᱛᱮ ᱩᱠᱩ ᱠᱩᱸᱵᱽᱲᱩ ᱛᱮ ᱫᱩᱯᱞᱟ.ᱲ ᱠᱤᱱ ᱪᱟᱯᱟᱞ ᱮᱱᱟ ᱾ ᱟᱨ ᱛᱤᱨᱤ ᱯᱩᱨᱩᱥ ᱞᱮᱠᱟ ᱡᱚᱯᱚᱨ ᱡᱚᱞᱮ ᱠᱟ.ᱢᱤ ᱠᱚᱠᱤᱱ ᱦᱟ.ᱡᱩᱜ ᱥᱮᱱᱚᱜᱼᱟ ᱾ ᱟᱫᱚ ᱱᱚᱶᱟ ᱠᱚ ᱧᱮᱞ ᱠᱟᱛᱮ ᱟ.ᱠᱤᱱᱟᱜ ᱫᱟ.ᱦᱱᱟ. ᱛᱮᱜᱮ ᱠᱤᱥᱟ.ᱬ ᱫᱚᱭ ᱵᱟᱯᱞᱟ ᱠᱟᱫ ᱠᱤᱱᱟ ᱾

ᱠᱚᱭ ᱠᱟᱛᱮ ᱟ.ᱥᱩᱞᱚᱜ

ᱟ.ᱰᱤ ᱥᱮᱨᱢᱟ ᱯᱟᱨᱚᱢ ᱮᱱ ᱨᱮᱦᱚᱸ ᱞᱚᱥᱚ ᱟᱨ ᱵᱟᱥᱚ ᱨᱤᱱ ᱜᱤᱫᱽᱨᱟ. ᱯᱤᱫᱽᱨᱟ. ᱜᱮ ᱵᱟᱝ ᱠᱚ ᱦᱩᱭ ᱞᱮᱱᱟ ᱾ ᱢᱮᱱᱮᱛ ᱟ.ᱠᱤᱱᱟᱜ ᱠᱚᱯᱟᱲ ᱨᱮ ᱜᱤᱫᱽᱨᱟ. ᱯᱤᱫᱽᱨᱟ. ᱞᱟ.ᱜᱤᱫ ᱥᱩᱠ ᱜᱮ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱫᱚᱠᱤᱱ ᱦᱟᱲᱟᱢ ᱵᱩᱰᱷᱤ ᱤᱫᱤ ᱮᱱᱟ ᱾ ᱛᱟᱭᱚᱢ ᱫᱚ ᱵᱟᱵᱽᱱᱟ ᱦᱟᱲᱟᱢ ᱚᱲᱟᱜ ᱨᱮ ᱜᱩᱛᱤ ᱠᱟ.ᱲᱢᱤᱜ ᱫᱚ ᱠᱤᱱ ᱵᱟ.ᱜᱤ ᱠᱮᱜᱼᱟ ᱾ ᱞᱚᱥᱚ ᱦᱟᱲᱟᱢ ᱢᱤᱫ ᱛᱷᱩᱞᱤ ᱜᱚᱜ ᱠᱟᱛᱮ ᱫᱤᱱᱟ.ᱢ ᱦᱤᱞᱚᱜ ᱪᱟ.ᱭᱜᱟᱲ, ᱪᱟᱢᱯᱟ ᱜᱟᱲ ᱚᱲᱟᱜᱼᱚᱲᱟᱜ ᱪᱟᱣᱞᱮ ᱠᱚᱠᱚᱭ ᱮ ᱥᱮᱱᱚᱜᱼᱟ ᱾ ᱟᱨ ᱨᱩᱲᱟ.ᱲ ᱚᱠᱛᱮ ᱵᱟᱵᱽᱱᱟ, ᱵᱟ.ᱵᱽᱱᱤ ᱛᱤᱠᱤᱱᱟᱜ ᱵᱟᱦᱟ ᱵᱟᱸᱫᱮᱞᱟ ᱨᱮ ᱠᱚᱭ ᱟ.ᱜᱩ ᱪᱟᱣᱞᱮ ᱫᱟᱠᱟ ᱠᱟᱛᱮ ᱠᱤᱱ ᱡᱚᱢᱟ ᱾

ᱠᱤᱠᱤᱲ ᱵᱤᱧ

ᱚᱱᱠᱟᱜᱮ ᱢᱤᱫ ᱫᱤᱱ ᱞᱚᱥᱚ ᱦᱟᱲᱟᱢ ᱫᱚ ᱥᱮᱛᱟᱜ ᱠᱷᱚᱱ ᱟ.ᱭᱩᱵ ᱫᱷᱟ.ᱵᱤᱡ ᱚᱲᱟᱜᱼᱚᱲᱟᱜ ᱠᱚᱭ ᱟᱠᱟᱭ ᱛᱟᱦᱮᱸ ᱮᱱ ᱨᱮᱦᱚᱸ ᱚᱠᱚᱭ ᱦᱚᱸ ᱢᱤᱫ ᱪᱩᱯᱩᱫ ᱜᱟᱱ ᱪᱟᱣᱞᱮ ᱦᱚᱸ ᱠᱚᱭ ᱵᱟᱠᱚ ᱮᱢᱟ ᱫᱮᱭᱟ ᱾ ᱠᱟᱺᱦᱤᱥ ᱛᱮ ᱚᱲᱟᱜ ᱮ ᱨᱩᱣᱟ.ᱲ ᱠᱟᱱᱟ ᱾ ᱡᱟᱣ ᱞᱮᱠᱟ ᱜᱮ ᱚᱱᱟ ᱵᱟᱦᱟ ᱵᱟᱸᱫᱮᱞᱟ ᱨᱮ ᱫᱟᱜ ᱟᱸᱡᱽᱞᱮ ᱨᱟᱠᱟᱵ ᱠᱟᱛᱮᱭ ᱧᱩ ᱛᱟᱨᱟᱭᱟ ᱢᱮᱱᱛᱮ ᱧᱮᱞ ᱠᱤᱱᱟᱭ ᱵᱟᱨᱮᱭᱟ ᱠᱤᱠᱤᱲ ᱵᱤᱧ ᱛᱤᱡᱩ ᱾ ᱟᱨᱮᱡ ᱜᱤᱰᱤ ᱠᱟᱛᱮ ᱟᱨ ᱦᱚᱸ ᱟᱸᱡᱽᱞᱮ ᱨᱟᱠᱟᱵ ᱠᱮᱜ ᱟᱭ ᱟᱨ ᱦᱚᱸ ᱩᱱᱠᱤᱱ ᱠᱤᱠᱤᱲ ᱵᱤᱧ ᱜᱮ ᱠᱤᱱ ᱪᱟᱯᱮ ᱟᱠᱟᱱᱟ ᱾ ᱨᱟ.ᱜᱤ ᱛᱮ ᱯᱚᱨᱟᱭᱱᱤ ᱥᱟᱠᱟᱢ ᱦᱮᱴᱮᱡ ᱠᱟᱛᱮ ᱯᱚᱴᱚᱢ ᱠᱮᱫ ᱠᱤᱱ ᱛᱮ ᱛᱷᱩᱞᱤ ᱨᱮ ᱥᱟᱸᱵᱟᱣ ᱠᱟᱛᱮ ᱚᱲᱟᱜ ᱮ ᱦᱮᱡ ᱥᱮᱴᱮᱨ ᱮᱱᱟ ᱾ ᱛᱷᱩᱞᱤ ᱫᱚ ᱚᱲᱟᱜ ᱯᱤᱸᱰᱟ. ᱨᱮᱭ ᱫᱚᱦᱚ ᱠᱮᱫ ᱛᱮ ᱵᱩᱰᱷᱤ ᱛᱟᱭ ᱥᱟᱱᱟᱢ ᱜᱷᱚᱴᱚᱱ ᱮ ᱞᱟ.ᱭ ᱟᱫᱮᱭᱟ ᱾ ᱵᱩᱰᱷᱤ ᱛᱟᱭ ᱫᱚ ᱚᱱᱟ ᱛᱷᱩᱞᱤ ᱯᱤᱸᱰᱟ. ᱨᱮᱜᱮ ᱴᱩᱠᱩᱡ ᱛᱮᱭ ᱦᱟ.ᱨᱩᱵ ᱮᱥᱮᱫ ᱠᱮᱫ ᱛᱮ ᱜᱟᱯᱟ ᱥᱮᱛᱟᱜ ᱮ ᱧᱮᱞᱟ ᱢᱮᱱᱛᱮᱭ ᱢᱮᱱ ᱠᱮᱜᱼᱟ ᱾ ᱟᱫᱚ ᱴᱩᱠᱩᱡ ᱪᱟᱣᱞᱮ ᱫᱟᱠᱟ ᱠᱮᱫ ᱛᱮ ᱡᱚᱢ ᱠᱟᱛᱮ ᱠᱤᱱ ᱡᱟ.ᱯᱤᱫ ᱠᱮᱜᱼᱟ ᱾ 

ᱛᱟᱞᱟ ᱧᱤᱸᱫᱟ. ᱚᱠᱛᱚ ᱠᱤᱠᱤᱲ ᱵᱤᱧ ᱫᱚ ᱢᱟᱱᱣᱟ ᱦᱚᱯᱚᱱ ᱨᱮᱠᱤ

ᱪᱟᱞᱟᱣ ᱪᱟᱞᱟᱣ ᱛᱮ ᱜᱟ.ᱭ ᱵᱤᱛᱠᱤᱞ ᱠᱤᱱ ᱧᱟᱢ ᱠᱮᱫ ᱠᱚᱣᱟ ᱾ ᱩᱱᱠᱩ ᱴᱷᱮᱱ ᱠᱷᱚᱱ ᱛᱳᱣᱟ ᱫᱩᱦᱟᱺᱣ ᱠᱟᱛᱮ ᱠᱤᱱ ᱧᱩᱭᱟ ᱢᱮᱱᱛᱮ, ᱩᱱᱠᱩ ᱴᱷᱮᱱ ᱦᱚᱸ ᱠᱤᱱ ᱯᱷᱟᱸᱫᱟ ᱚᱪᱚ ᱮᱱᱟ ᱾ ᱮᱱᱠᱷᱟᱱ ᱜᱮ ᱟᱨ ᱦᱚᱸ ᱨᱟᱨᱟᱜ ᱠᱤᱱ ᱪᱷᱩᱴᱟ.ᱣ ᱮᱱᱟ ᱾ ᱟᱨ ᱜᱟ.ᱭ ᱵᱤᱛᱠᱤᱞ ᱠᱚ ᱫᱟ.ᱵᱤ ᱟᱫ ᱠᱤᱱᱟ ᱡᱮ ᱟᱞᱮᱭᱤᱡ ᱠᱤᱥᱟ.ᱬ ᱵᱟ.ᱱᱩᱜ ᱮᱭᱟ ᱾ ᱱᱚᱶᱟ ᱠᱟᱛᱷᱟ ᱠᱟᱨᱟᱢ ᱜᱳᱥᱟᱸᱭ ᱞᱟ.ᱭ ᱟᱭ ᱵᱤᱱ ᱾ ᱚᱱᱟ ᱛᱟᱭᱚᱢ ᱩᱸᱴ, ᱜᱟᱫᱷᱟ, ᱥᱟᱫᱚᱢ ᱮᱢᱟᱱ ᱠᱚ ᱠᱤᱱ ᱧᱟᱢ ᱤᱫᱤ ᱠᱮᱫ ᱠᱚᱣᱟ ᱾ ᱡᱚᱛᱚ ᱜᱮ ᱚᱱᱠᱟ ᱜᱮᱠᱚ ᱫᱟ.ᱞᱵᱤ ᱟᱫ ᱠᱤᱱᱟ ᱾ ᱪᱟᱞᱟᱣᱼᱪᱟᱞᱟᱣ ᱛᱮ ᱫᱚᱨᱭᱟ ᱠᱤᱱ ᱧᱟᱢ ᱠᱮᱜᱼᱟ ᱟᱫᱚ ᱠᱤᱱ ᱨᱟᱜ ᱡᱚᱝ ᱠᱟᱱᱟ ᱾ ᱟ.ᱠᱤᱱᱟᱜ ᱨᱟᱜ ᱟᱸᱡᱚᱢ ᱠᱟᱛᱮ ᱮᱭᱟᱭ ᱜᱚᱴᱟᱝ ᱱᱟᱺᱭᱨᱮ ᱵᱚᱣᱟᱲ, ᱤᱪᱟ.ᱜ, ᱠᱟᱴᱠᱚᱢ, ᱛᱟᱭᱟᱱ, ᱢᱟᱜᱟᱲ, ᱞᱮᱸᱰᱮᱫ, ᱦᱚᱨᱚ ᱮᱢᱟᱱ ᱠᱚ ᱫᱟᱭᱟ ᱮᱱᱛᱮ ᱠᱚ ᱯᱟᱨᱚᱢ ᱠᱟᱫ ᱠᱤᱱᱟ ᱾ ᱟᱨ ᱟᱠᱚᱣᱟᱜ ᱦᱚᱸ ᱫᱟ.ᱵᱤ ᱠᱤᱱ ᱤᱫᱤ ᱛᱟᱨᱟ ᱠᱮᱜᱼᱟ ᱾
ᱠᱟᱨᱟᱢ ᱜᱳᱥᱟᱸᱭ ᱟ.ᱜᱩ ᱨᱩᱣᱟ.ᱲ

ᱠᱟᱨᱟᱢ ᱜᱳᱥᱟᱸᱭ ᱴᱷᱮᱱ ᱫᱚ ᱵᱮᱜᱽᱱᱟ ᱵᱮᱜᱽᱱᱤ ᱪᱮᱬᱮ ᱟᱜ ᱯᱷᱟ.ᱠᱬᱟ.ᱜ ᱨᱮ ᱫᱮᱡ ᱠᱟᱛᱮ ᱠᱤᱱ ᱥᱮᱴᱮᱨ ᱮᱱᱟ ᱾ ᱟᱫᱚ ᱠᱟᱨᱟᱢ ᱜᱳᱥᱟᱸᱭ ᱠᱤᱱ ᱟ.ᱜᱩ ᱨᱩᱣᱟ.ᱲ ᱠᱮᱫᱮᱭᱟ ᱾ ᱦᱚᱨ ᱛᱮᱱ ᱠᱚᱣᱟᱜ ᱫᱟ.ᱵᱤ ᱦᱚᱸᱭ ᱞᱟ.ᱭ ᱨᱩᱣᱟ.ᱲ ᱟᱫ ᱠᱚᱣᱟ ᱾ ᱜᱚᱴᱟ ᱦᱚᱨ ᱜᱷᱚᱬᱟ ᱠᱟᱛᱮ ᱜᱮ ᱠᱤᱱ ᱟ.ᱜᱩ ᱠᱮᱫᱮᱭᱟ ᱾ ᱵᱟᱵᱽᱱᱟ ᱵᱟ.ᱵᱽᱱᱤ ᱟᱜ ᱵᱟᱦᱟ ᱵᱟᱸᱫᱮᱞᱟ ᱨᱮᱠᱚ ᱡᱤᱨᱟ.ᱣ ᱞᱮᱱ ᱚᱠᱛᱚ ᱨᱮ ᱠᱟᱨᱟᱢ ᱜᱳᱥᱟᱸᱭ ᱫᱚ ᱚᱛ ᱨᱮᱠᱤᱱ ᱫᱚᱦᱚ ᱞᱮᱫᱮᱭᱟ ᱾ ᱩᱱ ᱡᱚᱦᱚᱜ ᱠᱟᱨᱟᱢ ᱜᱳᱥᱟᱸᱭ ᱫᱚ ᱚᱸᱰᱮ ᱜᱮ ᱨᱮᱦᱮᱫ ᱟᱫᱮᱭᱟ ᱾ ᱟᱫᱚ ᱵᱟᱨᱭᱟ ᱛᱤ ᱠᱟ.ᱴᱩᱵ ᱥᱟᱢᱟᱜ ᱠᱟᱛᱮ ᱮᱢᱟ ᱟᱫ ᱠᱤᱱᱟᱭ ᱟᱨ ᱮ ᱢᱮᱛᱟ ᱟ.ᱠᱤᱱ ᱠᱟᱱᱟ, " ᱥᱚᱦᱨᱟᱭ ᱵᱚᱸᱜᱟ ᱠᱩᱱᱟᱹᱢᱤ ᱵᱟᱝᱠᱷᱟᱱ ᱟᱜᱷᱟᱬ ᱵᱚᱸᱜᱟ ᱠᱩᱱᱟᱹᱢᱤ ᱨᱮᱧ ᱪᱟᱞᱟᱜᱼᱟ ᱚᱲᱟᱜ ᱛᱮᱫᱚ ᱾ ᱤᱧᱟᱜ ᱠᱟᱛᱷᱟ ᱡᱟᱦᱟᱸᱭ ᱵᱟᱭ ᱟᱸᱡᱚᱢᱟ ᱛᱤᱠᱤ ᱦᱳᱲᱳ ᱛᱟᱭ ᱯᱚᱴᱠᱚᱡᱚᱜᱼᱟ, ᱞᱚᱞᱚ ᱢᱟᱺᱰᱤ ᱠᱚ ᱛᱤᱡᱩᱭ ᱛᱟᱭᱟ, ᱪᱩᱞᱦᱟ. ᱟᱨ ᱥᱟ.ᱲᱤᱢ ᱨᱮ ᱠᱟᱨᱟᱢ ᱫᱟᱨᱮᱜᱼᱟ ᱾ " ᱱᱚᱝᱠᱟ ᱢᱮᱱ ᱠᱟᱛᱮ ᱟᱫᱚᱭ ᱪᱷᱟᱱ ᱮᱱᱟ ᱾ 

ᱠᱟ.ᱨᱢᱩ ᱟᱨ ᱫᱷᱟ.ᱨᱢᱩ ᱚᱱᱟ ᱛᱤ ᱠᱟ.ᱴᱩᱵ ᱥᱟᱛᱮ ᱨᱮ ᱠᱤᱱ ᱨᱮᱵᱮᱫ ᱠᱟᱫᱼᱟ ᱾ ᱚᱱᱟ ᱜᱮ ᱠᱟᱨᱟᱢ ᱫᱟᱨᱮ ᱮᱱᱟ ᱾ ᱠᱟ.ᱨᱢᱩ ᱫᱷᱟ.ᱨᱢᱩ ᱠᱟᱨᱟᱢ ᱠᱤᱱ ᱵᱤᱫ ᱠᱮᱜᱼᱟ ᱾ ᱮᱱᱮᱡ ᱥᱮᱨᱮᱧ ᱠᱮᱜᱟ ᱠᱤᱱ ᱟᱨ ᱟ.ᱰᱤ ᱡᱩᱨ ᱠᱤᱱ ᱠᱤᱥᱟ.ᱬ ᱮᱱᱟ ᱾
ᱥᱟ.ᱠᱷᱭᱟ.ᱛ

ᱵᱟᱨᱦᱮ ᱡᱚᱱᱚᱲ
https://www.abebooks.com/servlet/BookDetailsPL?bi=2453812202&searchurl=tn%3Dkaram%2Bbinti%26sortby%3D17

Category:ᱥᱟᱨᱱᱟ ᱫᱷᱚᱨᱚᱢ